目录

[金剛般若波羅蜜經 羽 83](#_Toc493874708)

金剛般若波羅蜜經 羽

姚秦天竺三藏鳩摩羅什 譯

如是我聞.一時,佛在舍衛國祇樹給

孤獨園,與大比丘衆千二百五十人

俱.爾時,世尊食時,著衣持鉢,入舍衛

大城,乞食於其城中,次第乞已,還至

本處,飯食訖,收衣鉢,洗足已,敷座而坐.

時,長老須菩提在大衆中,卽從座起,

偏袒右肩,右膝著地,合掌恭敬,而白

佛言:希有.世尊,如來善護念諸菩薩,

善付囑諸菩薩.世尊,善男子、善女人、

發阿耨多羅三藐三菩提心,應云何

住,云何降伏其心?佛言:善哉,善哉!須

菩提,如汝所說,如來善護念諸菩薩,

善付囑諸菩薩.汝今諦聽.當爲汝說.

善男子、善女人發阿耨多羅三藐三

菩提心,應如是住,如是降伏其心.唯

然.世尊,願樂欲聞.

佛告須菩提:諸菩薩摩訶薩應如是

降伏其心,所有一切衆生之類,若卵

生,若胎生,若濕生,若化生,若有色,若

無色,若有想,若無想,若非有想非無

想,我皆令入無餘涅槃,而滅度之.如

是滅度無量無數無邊衆生,實無衆

生得滅度者.何以故?須菩提,若菩薩

有我相、人相、衆生相、壽者相,卽非菩薩.

復次,須菩提,菩薩於法,應無所住,行

於布施,所謂不住色布施,不住聲、香、

味、觸法布施.須菩提,菩薩應如是布

施,不住於相.何以故?若菩薩不住相

布施,其福德不可思量.須菩提,於意

云何?東方虛空可思量不?不也,世尊.

須菩提,南、西、北方,四維上、下虛空可

思量不?不也,世尊.須菩提,菩薩無住

相布施福德,亦復如是,不可思量.須

菩提,菩薩但應如所教住.

須菩提,於意云何?可以身相,見如來

不?不也.世尊,不可以身相,得見如來.

何以故?如來所說身相,卽非身相.佛

告須菩提:凡所有相皆是虛妄,若見

諸相非相,則見如來.

須菩提白佛言:世尊,頗有衆生得聞

如是言說章句,生實信不?佛告須菩

提:莫作是說.如來滅後,後五百歲,有

持戒修福者,於此章句,能生信心,以

此爲實,當知是人不於一佛、二佛,三、

四、五佛,而種善根.已於無量,千萬佛

所種諸善根,聞是章句,乃至一念,生

淨信者.須菩提,如來悉知悉.見是諸

衆生,得如是無量福德.何以故?是諸

衆生無復我相、人相、衆生相、壽者相、

無法相,亦無非法相.何以故?是諸衆

生若心取相,則爲著我、人、衆生、壽者,

若取法相,卽著我、人、衆生、壽者.何以

故?若取非法相,卽著我、人、衆生、壽者.

是故不應取法,不應取非法.以是義

故,如來常說,汝等比丘知我說法,如

筏喩者,法尚應捨,何況非法?

須菩提,於意云何?如來得阿耨多羅

三藐三菩提耶?如來有所說法耶?須

菩提言:如我解佛所說義,無有定法,

名阿耨多羅三藐三菩提,亦無有定

法,如來可說.何以故?如來所說法皆

不可取,不可說,非法,非非法.所以者

何?一切賢聖皆以無爲法,而有差別.

須菩提,於意云何?若人滿三千大千

世界七寶,以用布施,是人所得福德

寧爲多不?須菩提言:甚多,世尊.何以

故?是福德卽非福德性.是故如來說

福德多.若復有人於此經中,受持乃

至四句偈等,爲他人說,其福勝彼.何

以故?須菩提,一切諸佛及諸佛阿耨

多羅三藐三菩提法皆從此經出.須

菩提,所謂佛法者,卽非佛法.

須菩提,於意云何?須陁洹能作是念:

我得須陁洹果不.,須菩提言:不也,世

尊.何以故?須陁洹名爲入流,而無所

入,不入色、聲、香、味、觸法,是名須陁洹.

須菩提,於意云何?斯陁含能作是念:

我得斯陁含果不.,須菩提言:不也,世

尊何以故斯陁含名一往來而實無

往來,是名斯陁含.須菩提,於意云何?

阿那含能作是念:我得阿那含果不.,

須菩提言:不也,世尊.何以故?阿那含

名爲不來,而實無來,是故名阿那

含.須菩提,於意云何?阿羅漢能作是

念:我得阿羅漢道不.,須菩提言:不也,

世尊.何以故實無有法,名阿羅漢.世

尊,若阿羅漢作是念:我得阿羅漢道

卽爲著我、人、衆生、壽者.世尊,佛說:我

得無諍三昧人中,最爲第一,是第一,

離欲阿羅漢.,我不作是念:我是離欲

阿羅漢..世尊,我若作是念:我得阿羅

漢道.,世尊則不說:須菩提,是樂阿蘭

那行者.,以須菩提實無所行,而名須

菩提,是樂阿蘭那行.

佛告須菩提:於意云何?如來昔在然

燈佛所,於法有所得不?世尊,如來在

然燈佛所,於法實無所得..須菩提,於

意云何?菩薩莊嚴佛土不?不也,世尊..

何以故?莊嚴佛土者,則非莊嚴,是名

莊嚴.是故須菩提,諸菩薩摩訶薩應

如是生淸淨心,不應住色生心,不應

住,聲、香、味、觸法生心,應無所住,而生

其心.須菩提,譬如有人,身如須彌山

王,於意云何?是身爲大不?須菩提言:

甚大,世尊.何以故?佛說非身,是名大身.

須菩提,如恒河中所有沙數,如是沙

等恒河,於意云何?是諸恒河沙,寧爲

多不?須菩提言:甚多,世尊.但諸恒河

尚多無數,何況其沙?須菩提,我今實

言告汝,若有善男子、善女人,以七寶,

滿爾所恒河沙數三千大千世界,以

用布施,得福多不?須菩提言:甚多,世

尊.佛告須菩提若善男子、善女人,於

此經中,乃至受持四句偈等,爲他人,

說,而此福德勝前福德.

復次,須菩提,隨說是經,乃至四句偈

等,當知:此處一切世閒、天、人、阿修羅,

皆應供養,如佛塔廟.,何況有人盡能

受持讀誦,須菩提,當知:是人成就最

上第一希有之法.,若是經典所在之

處,則爲有佛,若尊重弟子.

爾時,須菩提白佛言:世尊,當何名此

經,我等云何奉持?佛告須菩提:是經

名爲金剛般若波羅蜜,以是名字,汝

當奉持.所以者何?須菩提,佛說般若

波羅蜜,則非般若波羅蜜.須菩提,於

意云何?如來有所說法不?須菩提白

佛言:世尊,如來無所說.須菩提,於意

云何?三千大千世界所有微塵,是爲

多不?須菩提言:甚多,世尊.須菩提,諸

微塵如來說非微塵,是名微塵.如來

說世界,非世界,是名世界.須菩提於

意云何?可以三十二相見如來不?不

也,世尊.不可以三十二相,得見如來.

何以故?如來說三十二相,卽是非相,

是名三十二相.須菩提,若有善男子、

善女人,以恒河沙等身命布施,若復

有人於此經中,乃至受持四句偈等,

爲他人說,其福甚多.

爾時,須菩提聞說是經,深解義趣,涕

淚悲泣,而白佛言:希有.世尊,佛說如

是甚深經典,我從昔來,所得慧眼,未

曾得聞如是之經.世尊,若復有人得

聞是經,信心淸淨,則生實相,當知:是

人成就第一希有功德..世尊,是實相

者,則是非相.是故,如來說名實相.世

尊,我今得聞如是經典,信解受持,不

足爲難,若當來世後五百歲,其有衆

生得聞是經,信解受持,是人則爲第

一希有.何以故?此人無我相、人相、衆

生相、壽者相.所以者何?我相卽是非

相,人相、衆生相、壽者相卽是非相.何

以故?離一切諸相,則名諸佛.佛告須

菩提:如是如是.若復有人得聞是經,

不驚不怖不畏,當知是人甚爲希有.

何以故?須菩提,如來說第一波羅蜜,

非第一波羅蜜,是名第一波羅蜜.須

菩提,忍辱波羅蜜,如來說,非忍辱波

羅蜜.何以故須菩提,如我昔爲歌利

王,割截身體,我於爾時,無我相,無人

相,無衆生相,無壽者相.何以故?我於

往昔,節節支解時,若有我相、人相、衆

生相、壽者相,應生瞋恨.須菩提,又念

過去於五百世,作忍辱仙人,於爾所

世,無我相,無人相,無衆生相,無壽者

相.是故,須菩提,菩薩應離一切相,發

阿耨多羅三藐三菩提心,不應住色

生心,不應住聲、香、味、觸法生心,應生

無所住心.若心有住,則爲非住,是故,

佛說:菩薩心,不應住色布施..須菩提,

菩薩爲利益一切衆生,應如是布施,

如來說:一切諸相卽是非相..又說:一

切衆生則非衆生..須菩提,如來是眞

語者,實語者,如語者,不誑語者,不異

語者.須菩提,如來所得法,此法無實,

無虛.須菩提,若菩薩心住於法,而行

布施,如人入闇,則無所見.若菩薩心

不住法,而行布施,如人有目,日光明

照,見種種色.須菩提,當來之世,若有

善男子、善女人,能於此經,受持讀誦,

則爲如來,以佛智慧,悉知是人,悉見

是人皆得成就無量無邊功德

須菩提,若有善男子,善女人初日分,

以恒河沙等身布施,中日分,復以恒

河沙等身布施,後日分,亦以恒河沙

等身布施,如是無量百千萬億劫,以

身布施.若復有人聞此經典,信心不

逆,其福勝彼,何況書寫、受持、讀誦,爲

人解說?須菩提,以要言之,是經有不

可思議不可稱量無邊功德如來爲

發大乘者說,爲發最上乘者說.若有

人能受持讀誦,廣爲人說,如來悉知

是人,悉見是人,皆得成就不可量,不

可稱,無有邊,不可思議功德.如是人

等,則爲荷擔如來阿耨多羅三藐三

菩提.何以故?須菩提,若樂小法者,著

我見、人見、衆生見、壽者見,則於此經,

不能聽受讀誦,爲人解說.須菩提,在

在處處,若有此經,一切世閒天、人、阿

修羅所應供養,當知此處,則爲是塔,

皆應恭敬,作禮圍繞,以諸華香,而散

其處.

復次,須菩提,善男子、善女人,受持讀

誦此經,若爲人輕賤,是人先世罪業,

應墮惡道以今世人輕賤故,先世罪

業,則爲消滅,當得阿耨多羅三藐三

菩提.須菩提,我念過去無量阿僧祇

劫,於然燈佛前,得値八百四千萬億

那由他諸佛,悉皆供養承事,無空過

者.若復有人,於後末世,能受持讀誦

此經,所得功德,於我所供養諸佛功

德,百分不及一,千萬億分,乃至筭數

譬喩,所不能及.須菩提,若善男子、善

女人,於後末世,有受持讀誦此經,所

得功德,我若具說者,或有人聞,心則

狂亂,狐疑不信,須菩提,當知是經義

不可思議,果報亦不可思議.

爾時,須菩提白佛言:世尊,善男子,善

女人,發阿耨多羅三藐三菩提心,云

何應住,云何降伏其心?佛告須菩提:

善男子,善女人,發阿耨多羅三藐三

菩提者,當生如是心:我應滅度一切

衆生.,滅度一切衆生已,而無有一衆生實

滅度者.何以故?須菩提,若菩薩有我相、

人相、衆生相、壽者相,則非菩薩.所以

者何?須菩提,實無有法,發阿耨多羅

三藐三菩提者.須菩提,於意云何?如

來於然燈佛所,有法得阿耨多羅三

藐三菩提不?不也.世尊,如我解佛所

說義,佛於然燈佛所,無有法,得阿耨

多羅三藐三菩提.佛言:如是如是.須

菩提,實無有法,如來得阿耨多羅三

藐三菩提.須菩提,若有法,如來得阿

耨多羅三藐三菩提者,然燈佛則不

與我受記,汝於來世,當得作佛,號釋

迦牟尼,以實無有法,得阿耨多羅三

藐三菩提.是故,然燈佛與我受記,作

是言:汝於來世,當得作佛,號釋迦牟

尼..何以故?如來者,卽諸法如義,若有

人言:如來得阿耨多羅三藐三菩提.,

須菩提,實無有法,佛得阿耨多羅三

藐三菩提.須菩提,如來所得阿耨多

羅三藐三菩提,於是中無實無虛.是

故,如來說:一切法皆是佛法..須菩提,

所言一切法者,卽非一切法,是故,名

一切法.須菩提,譬如人身長大.須菩

提言:世尊,如來說人身長大,則爲非

大身,是名大身.須菩提,菩薩亦如是,

若作是言:我當滅度無量衆生.,則不

名菩薩.何以故?須菩提,實無有法,名爲

菩薩.是故,佛說:一切法無我,無人,無

衆生,無壽者..須菩提,若菩薩作是言:

我當莊嚴佛土是不名菩薩.何以故?

如來說莊嚴佛土者,卽非莊嚴,是名

莊嚴.須菩提,若菩薩通達無我法者,

如來說:名眞是菩薩.

須菩提,於意云何?如來有肉眼不?如

是.世尊,如來有肉眼.須菩提,於意云

何?如來有天眼不?如是,世尊,如來有

天眼.須菩提,於意云何?如來有慧眼

不?如是.世尊,如來有慧眼.須菩提,於

意云何?如來有法眼不?如是.世尊,如

來有法眼.須菩提,於意云何?如來有

佛眼不?如是.世尊,如來有佛眼.須菩

提,於意云何?恒河中所有沙,佛說是

沙不?如是.世尊,如來說是沙.須菩提,

於意云何?如一恒河中,所有沙有如

是等恒河,是諸恒河所有沙數,佛世

界如是寧爲多不?甚多,世尊.佛告須

菩提:爾所國土中所有衆生若干種

心,如來悉知.何以故?如來說諸心,皆

爲非心,是名爲心.所以者何?須菩提,

過去心不可得,現在心不可得,未來

心不可得.

須菩提,於意云何?若有人滿三千大

千世界七寶,以用布施,是人以是因

緣,得福多不?如是,世尊,此人以是因

緣得福甚多須菩提,若福德有實,如

來不說得福德多,以福德無故,如來

說得福德多.

須菩提,於意云何?佛可以具足色身

見不?不也.世尊,如來不應以具足色

身見.何以故如來說具足色身,卽非

具足色身,是名具足色身.須菩提,於

意云何?如來可以具足諸相.見不?不

也.世尊,如來不應以具足諸相見何

以故?如來說諸相具足,卽非具足,是

名諸相具足.須菩提,汝勿謂如來作

是念:我當有所說法.,莫作是念.何以

故?若人言:如來有所說法.,卽爲謗佛,

不能解我所說故.須菩提,說法者無

法可說,是名說法.

爾時,慧命須菩提白佛言:世尊,頗

有衆生於未來世,聞說是法,生信心

不?佛言:須菩提,彼非衆生,非不衆生.

何以故?須菩提,衆生衆生者,如來說

非衆生,是名衆生.

須菩提白佛言:世尊,佛得阿耨多羅

三藐三菩提,爲無所得耶?如是如是.

須菩提,我於阿耨多羅三藐三菩提

乃至無有少法可得,是名阿耨多羅

三藐三菩提.

復次,須菩提,是法平等無有高下,是

名阿耨多羅三藐三菩提,以無我、無

人、無衆生、無壽者,修一切善法,則得

阿耨多羅三藐三菩提.須菩提,所言

善法者,如來說:非善法.,是名善法.

須菩提,若三千大千世界中,所有諸

須彌山王如是等七寶聚,有人持用

布施,若人以此般若波羅蜜經,乃至

四句偈等,受持讀誦,爲他人說,於前

福德百分不及一,百千萬億分,乃至

筭數譬喩,所不能及.

須菩提,於意云何?汝等勿謂如來作

是念:我當度衆生..須菩提,莫作是念,

何以故?實無有衆生如來度者,若有

衆生如來度者,如來則有我、人、衆生、

壽者.須菩提,如來說:有我者.,則非有

我,而凡夫之人以爲有我,須菩提,凡

夫者如來說則非凡夫.

須菩提,於意云何?可以三十二相,觀

如來不?須菩提言:如是如是.以三十

二相,觀如來.佛言:須菩提,若以三十

二相,觀如來者,轉輪聖王則是如來.

須菩提白佛言:世尊如我解佛所說

義,不應以三十二相,觀如來.爾時,世

尊而說偈言:

若以色見我以音聲求我是人行邪道

不能見如來.

須菩提,汝若作是念:如來不以具足相

故,得阿耨多羅三藐三菩提..須菩提,

莫作是念.如來不以具足相故,得阿

耨多羅三藐三菩提.須菩提,汝若作

是念:發阿耨多羅三藐三菩提者,說

諸法斷滅相.,莫作是念.何以故?發阿耨

多羅三藐三菩提心者,於法不說斷

滅相.須菩提,若菩薩以滿恒河沙等

世界七寶布施,若復有人知一切法

無我,得成於忍,此菩薩,勝前菩薩所

得功德.須菩提,以諸菩薩不受福德

故.須菩提白佛言:世尊,云何菩薩不

受福德?須菩提,菩薩所作福德,不應

貪著.是故,說不受福德.

須菩提,若有人言:如來若來若去,若

坐若臥.,是人不解我所說義.何以故?

如來者無所從來,亦無所去,故名如來.

須菩提,若善男子、善女人,以三千大

千世界,碎爲微塵,於意云何?是微塵

衆,寧爲多不?甚多,世尊.何以故?若是

微塵衆實有者,佛則不說,是微塵衆.

所以者何?佛說微塵衆,則非微塵衆,

是名微塵衆.世尊,如來所說三千大

千世界,則非世界,是名世界.何以故?

若世界實有者,則是一合相,如來說

一合相,則非一合相,是名一合相.須

菩提,一合相者,則是不可說,但凡夫

之人貪著其事.

須菩提,若人言:佛說我見、人見、衆生

見、壽者見.,須菩提,於意云何?是人解

我所說義不?世尊,是人不解如來所

說義.何以故?世尊說:我見、人見、衆生

見、壽者見.,卽非我見、人見、衆生見、壽

者見,是名我見、人見、衆生見、壽者見.

須菩提,發阿耨多羅三藐三菩提心

者,於一切法,應如是知,如是見,如是

信解,不生法相.須菩提,所言法相者,

如來說、卽非法相,是名法相.

須菩提,若有人以滿無量阿僧祇世

界七寶,持用布施,若有善男子、善女

人,發菩薩心者持於此經,乃至四句

偈等,受持讀誦爲人演說,其福勝彼,

云何爲人演說?不取於相,如如不動,

何以故?

一切有爲法如夢幻泡影如露亦如電

應作如是觀.

佛說是經已,長老須菩提及諸比丘、

比丘尼,優婆塞、優婆夷,一切世閒天、

人、阿修羅,聞佛所說,皆大歡喜,信受

奉行.

金剛般若波羅蜜經

眞言

那謨婆伽跋帝 鉢喇壤 波羅弭多

曳 唵 伊利底 伊室利 輸盧馱

毘舍耶毘舍耶莎婆訶.

戊戌歲高麗國大藏都監奉

勅彫造